Dima ke Hemşaredar Cîhan Karaman 19ê teşrîna verêne de ame destbendkerdene û tepiştene qeyûm şaredarîye rê ame tayînkerdene. Dima meclîsê şardarîye ame batalkerdene, wezîfeyê hemşaredaran û meclîsê şaredarîye teslîmê qeyûmî ame kerdene. Roniştoxê Colemêrgî vanê ke bi destê qeyûmîhetê AKPyî ra dest nayîye  îradeyê înan ser û wazenê ke hemşaredar Karaman newe ra bêro pêşkêşkerdene.
Roniştoxanê Colemêrgî ra Kahîr Demîrî vat: "Erdogan vano êyê ke bi weçînayîşî dest pê wezîfeyî kerd, têna bi weçînayîşî eşkenê wezîfeyê xo ca verdî. Heyf o ke şaredarîyê ma bi weçînayîşan ney bi qeyûman ameyî xespkerdene. No seba ma colemêrgijan û pêro kurdan heqaret o. Kurdî do qet nê xespê înan qebul nêkerê. Wextê HDPyî de berê şaredarîye tim akerde bîyî la nika ma nêwazenê xo nêzdîyê ci bikê. Bînaya şaredarîye seke bîye qereqol. Eke ma neçare nêmendî ma nêşinê şaredarîye."
Cafer Încîyî zî pare kerd ke ê hemşaredaranê xo wazenê û vat: "Qeyûm seba nê şaristanî û şarî xizmetêk nêkeno."
Faîk Palayî zî vat: "Ma wazenê hemşaredarê ma agêrê şaredarîye û mîyanê şarî. Roniştoxê Colemêrgî nêşinê şaredarîya AKP û qeyûmî."
